SPRÁVA ZO ZAHRANIČNEJ PRACOVNEJ CESTY
č. 47/2016
1.  Účastník ZPC:
Iveta Hermanovská,  Národné kontaktné body, CVTI SR Lamačská cesta 8/A, 811 04 Bratislava, Národný kontaktný bod pre ERC, MSCA a Zdravie, demografické zmeny a kvalitu života, AJ – RJ.
2.  Zahraničná pracovná cesta:
Belgicko, Brusel, vykonaná v dňoch 23. - 24. 5. 2016,  Covent Garden,  Zasadnutie národných kontaktných bodov pre ERC,  spôsob financovania – refundácia EK a CVTI SR. 

3.  Rámcový program pobytu:

23. máj 2016

1. Registration/reimbursment
2. Welcome and opening of the meeting
3. Update ERC Scientific Council + Report on recent meetings and activities of the ScC
4. State-of-play ERC Work Programme 2017 
5. Visit panel meeting rooms (optional)
6. PoC and relations EBAN/EIB
7. ERC Scientific Council: spotlight on Working Group on Key Performance Indicators
8. Study: Scientometrics
9. Networking 

24. máj 2016
1. Registration
2. Update and future perspectives of the ERCEA
3. Update on ERC calls for proposals (StG/CoG/AdG/PoC)
4. ERC Communication activities
5. ERC=ScienceSquared
6. ERCcOMICS

4.  Stručný priebeh rokovaní, resp.  študijného pobytu:

Úvod zasadnutia NCP pre ERC bol venovaný aktuálnych aktivitám Vedeckej rady ERC, ktorá je zložená zo Stálych výborov a pracovných skupín, na ktorých sa diskutuje stratégia ERC. V júli sa očakáva schválenie WP 2017 EK a budú zverejnené prvé výzvy. Zvýši sa financovanie StG, aby sa dosiahla rovnomernejšia miera úspešnosti medzi StG a CoG. 
Prvýkrát v rámci programu Horizont 2020 sa bude na príjemcov ERC grantov automaticky vzťahovať ustanovenie o zdieľaní výskumných údajov ako je uvedené v článku 29.3 Modelovej grantovej dohody, pokiaľ sa vyslovene nerozhodnú pre možnosť nezúčastniť sa tohto zdieľania. Spolupráca s EBAN/EIB – European Network of Business Angels  - uskutočnila sa každoročná konferencia pre členov EBAN, kde to experti v rámci investícií poskytli aktuálne informácie o trendoch na európskom start-up-ovom trhu. 9 držiteľov grantov PoC (alebo reprezentanti ich start-up-ov) prezentovali svoje návrhy potencionálnym investorom (Bol im poskytnutý aj tréning na tento druh prezentácie). Prezident EBAN odovzdal ocenenie ERC „ Innovation in Science Venture Finance“, EBAN navrhol vytvorenie Európskeho inovačného fondu vedeného súkromným sektorom pre  investovanie do spoločností prinášajúcich prelomové technológie a obchodné modely
naprieč Európou. V rámci evaluácie a monitorovania aktivít ERC bude vypracovaná „roadmap“ na dosiahnutie a podporu cieľov ERC.
Pablo Amor informoval o výkonnosti Výkonnej agentúry ERC v rokoch 2012 – 2015, ktorá bola veľmi efektívnou a od prvej výzvy v roku 2007 a podporila 5995 projektov. 93 % prijímateľov grantov a 95 % expertov vyjadrili spokojnosť s aktivitami a fungovaním agentúry. Čo sa týka slabých stránok, patrilo k nim príliš dlhé  časové obdobie udelenia Synergy grantu, obtiažnosť PoC grantu vzhľadom k jeho rozpočtu, zložitosť evaluácie etiky a povedomie o značke ERC (iba 68% respondentov vedelo, že ERCEA bola poverená EK riadením grantov). Jedným z odporúčaní pre zlepšenie jej aktivít bolo preskúmať potenciál, zefektívniť a zjednodušiť režim riadenia grantov ERC v programe Horizont 2020 okrem iného tým, že zjednodušia pravidlá riadenia grantových schém Proof of Concept. Ďalej je potrebné eliminovať záťaž nových režimov financovania, aby sa zabránilo neočakávanému a neúmerne vysokému zaťaženiu. ERCEA pripraví ako odpoveď na jednotlivé odporúčania akčný plán (apríl – jún 2016). Koordinátori ERCEA prezentovali aktuálne informácie v rámci jednotlivých grantových schém ERC.
Massimo Gaudina informoval o komunikačných aktivitách a nasledovala diskusia o štatistikách výziev. Boli spomenuté dva projekty (CSA) s cieľom informovať o výsledkoch ERC projektov: www.sciencesquared.eu a ERcCOMICs (Newsletter Ideas – 1/2016). Koncom marca 2017 bude 10. výročie ERC, v rámci ktorého sa budú organizovať podujatia v Bruseli a tiež decentralizované podujatia ( ERC week) – v spolupráci s hostiteľskými inštitúciami a prípadne NCP.
Na zasadnutí boli NCP poskytnuté informácie aj o etických otázkach v rámci ERC grantov a bola predstavená schéma – Visiting Felowship Programme, ktorej cieľom je podporiť uchádzačov z krajín s nízkou úspešnosťou v podávaní žiadostí o  ERC granty formou výmenného pobytu u úspešného držiteľa grantu. Túto schému sa NCP pre ERC v spolupráci s národnou delegátkou pre ERC snažia implementovať v rámci SR.

5.  Odporúčané závery:
Naďalej sledovať aktuálne výzvy v rámci Horizontu 2020 a informovať relevantné subjekty o nových informáciách prezentovaných na zasadnutí. 
6.   Prehľad prinesenej dokumentácie a miesto jej uloženia
Prezentácie zo zasadnutia NCP ERC budú dostupné  v databáze EK CIRCABC.
7.   Osobitne vyhodnotený očakávaný prínos ZPC
Získané informácie budú využité v rámci konzultačnej činnosti za účelom zvýšenia účasti 
slovenských subjektov v grantových schémach ERC. 
8.    Spôsob zverejnenia výsledkov ZPC, prenos získaných informácií
podľa charakteru a potreby 
Súhlasím so zverejnením správy na internete

Správu vypracoval: Mgr. Iveta Hermanovská		                  ......................................
Dátum: 6. 6. 2016
								
Správu schválil:  prof. RNDr. Ján TURŇA, CSc., generálny riaditeľ  ......................................